
() LIM esis tre belega pupeo-domo; ol 
esis ek reda briki ed havis blanka 


fenestri, e kurteni ek reala muslino ed 
avana pordo e kameno. 


() L APARTENIS a du pupei nomizita 


Lucinda e Jane; adminime ol 
apartenis a Lucinda, ma el nultempe 
komendis repasti. 

Jane esis la Koquisto; ma el nultempe 
koquis, pro ke la dineo esabis komprata ja 
koquita, en buxo plena de spani. 


Es du reda homardi e shinko, fisho, 
“puding”, e piri ed oranji. 

Oli ne povas esar prenata de la pladi, 
ma oli esis extreme belega. 

= Lucinda e Jane ekirabis 
por veturar en la infant-vetureto 
di la pupeo. Nulu esis en la infanteyo, ed 
ol esis tre silencoza. Balde audesis pedo- 
skrapanta, skrachanta bruiseto en la 
angulo proxim la herdo, ube esis truo sub 
la muluro. 

Tom Polexo ekpulsis sua kapo dum 
instanto, e pose itere enpulsis ol. 

Tom Polexo esis muso. 

pe un minuto, Hunka Munka, ilua 
spozino, anke ekpulsis sua kapo; e 
vidante ke nulu esas en la infanteyo, el 
riskis ekirar adsur la vaxo-telo sub la 


antracito-buxo. 

Li PUPEO-DOMO situesis ye la altra 
latero di la herdo. Tom Polexo ed 
Hunka Munka cirkonspekte transiris la 
herdo-tapiseto. Li pulsis la avana pordo 


—ol ne esis fixigita. 

ye Polexo ed Hunka Munka iris 
adsupre e regardetis la dineo- 
chambro. Lore li krietis pro joyo! 

Tante bela dineo esis pozita sur la 
tablo! Yen stana kulieri, e plomba kulteli 
e forki, e du pupeo-sidili—omno tante 


konvenas! 


To Polexo quik laboris por 
distranchar la shinko. Ol esis belege 
e brilante flava, rede striizita. 

La kultelo krumplis e vundis il; il pozis 
sua fingro aden sua boko. 


“OI ne esas sat boliigata; ol esas harda. 
Tu probez, Hunka Munka.” 

| | UNKA Munka rekte staceskis sur 
sua sidilo, ed hakis la shinko per la 
altra plomba kultelo. “Ol esas tam harda 


kam la shinki che la fromaj-vendisto,” 
dicis Hunka Munka. 

| A SHINKO sukusate ruptesis de la 
plado, e rulis adsub la tablo. 


“Livez ol,” dicis Tom Polexo; “donez 
fisho a me, Hunka Munka!” 

He Munka unope probis per 
singla stana kuliero; la fisho esis 
gluizita a la plado. 

Lore Tom Polexo iraceskis. Il pozis la 
shinko meze di la pavimento, e frapis ol 
per la pincego e per la shovelo—bang, 
bang, krak, krak! 

La shinko frakasesis, nam sub la 
brilanta fardo ol esis ek nulo ecepte 


gipso! 

| ORE la furio e decepto di Tom 


Polexo ed Hunka Munka trovis 
nula fino. Li frakasis la “puding”, la 
homardi, la piri e la oranji. Pro ke la fisho 
ne esis movebla de la plado, li pozis ol 
aden la rede varmega, krispa papero-fairo 
en la koqueyo; ma ol anke ne brulis. 

| ‘om Polexo klimis la koqueyo- 


kameno e regardis tra la suprajo— 
esis nula fuligino. 

¡DA ke Tom Polexo esis en la 
kameno, Hunka Munka subisis 
plusa decepto. El trovis mikrega metala 
kesteti sur armoro havante la etiketi— 
Rizo—Kafeo—Saguto—ma pos 
renversir ol, el trovis en oli nulo ecepte 


reda e blua globeti. 

pe ta musi komencis facar tam 
multa malignaji kam posible— 
precipue Tom Polexo! Il prenis la vesti di 
Jane ek la tirkestaro en la lito-chambro, 
ed il jetis oli tra la fenestro di la supra 
etajo. 

Ma Hunka Munka esis sparema. Pos 
tranir la duimo di la plumi ek la lit- 
kuseno, el rimemoris ke el ipsa mankas 
plumo-lito. 

Ps la helpo di Tom Polexo el portis 
la litkuseno adinfre, e trans la 
herdo-tapiseto. Klemar la lit-kuseno aden 
la muso-truo esis desfacila ma 
ulamaniere li sucesis. 

ps TO Hunka Munka retroiris e 
queris sidilo, biblioteko, ucelo-kajo, 
e plura diversa kozi. La biblioteko e la 
ucelo-kajo refuzis enirar la muso-truo. 

poa Munka livis oli en la 
antracito-buxo, ed iris por querar 


bersilo. 

| | UNKA Munka jus rivenabis kun 
plusa sidilo, kande subite audesis 
bruiso di parolado exter la chambro sur la 


fluro. La musi hastis a sua truo, e la pupei 


eniris la infanteyo. 

Qu vidajo Jane e Lucinda vidis! 


Lucinda sidis sur la renversita 
koqueyo-furnelo e regardegis; e Jane 
apogis su an la koqueyo-armoro e ridetis 
—ma nek Puna nek l’altra parolis un 


vorto. 

Li BIBLIOTEKO e la ucelo-kajo esis 
salvata de sub la antracito-buxo— 
ma Hunka Munka havis la bersilo, ed ula 
vesti di Lucinda. 

| | L ANKE havis ula utila marmiti e 


padeli, e plura altra kozi. 

| A PUERINO a qua apartenas la 


pupeo-domo dicis, —“Me obtenos 
pupeo vestizita kom policisto!” 

M' LA nutristino dicis, — Me 
preparos muso-kaptilo!” 

y= la historio di la du Mala Musi,— 
ma li ya ne esis tante malicoza, pro 
ke Tom Polexo pagis por omno quon il 
ruptabis. 

Il trovis tordita moneto-peco sub la 
herdo-tapiseto; e ye la vespero ante 
Kristnasko, il ed Hunka Munka pulsis ol 
aden un de la kalzeti di Lucinda e Jane. 

E TRE frue omnajorneske—ante ke 
irgu vekas—Hunka Munka venas 
kun sua shoveleto por balayaji e kun sua 
balayilo por balayar la domo di la Pupei! 

